Ragg còsmich
I ragg còsmich hinn di partisei energetich de bon che vegnen del spazzi. I ragg còsmich interagissen con l'atmosfera terrester e originen diversi alter partisei secondari.

Composizion di Ragg Còsmich 

 90% proton
 9% partisell alpha (nuclei de He (Eli))
 squas l'1% mes'cia minga omogenea de alter nuclei atòmich

Se mettom a confront l'abbondanza di nuclei di ragg còsmich rispett a quella di nuclei del sistema solar, a se incòrgiom che gh'è ona bella differenza. I nuclei de Li (Litio), Be (Berilli), B (Bòro) hinn pusse abbondant in di ragg còsmich. La medesima ròbba la succed per i nuclei de Sc (Scandi), V (Vanadi) e Mn (Manganes). Ch'el fenòmen chì el se spiega con la spallazion di nuclei pussee grand (compagn del C (Carboni) e del Fe (Ferr)) che se framment in nuclei pussee piscinin quand che colliden con el mezz interstellar.

I energii di Ragg Còsmich primari 

I ragg còsmich hinn originaa de different meccanism fisegh ad alta energia (se pensa: stell de neutron, bus negher, super novae, ma la ricerca europea l'è dree ancamò a descovrì de in dove che vegnen ). 
Di ragg còsmich primari se pò misurà el spetter de energia in eV per nucleon:

I ragg còsmich a resten in de la nòstra galassia, imprigionaa di camp elettromagnetich, per on temp medio de 107 ann. Qui pussee energetich a scappen prima de la nòstra galassia e pòden anca 'rivà in di alter galassi.

Interazion con l'atmosfera terrester 

I ragg còsmich che colliden con l'atmosfera terrester dann origin a i inscì dii: sciami de partisei (ved la figura)

A seconda del contest, i ragg còsmich secondari pòden vess:
 i partisei generaa de la collision tra ragg còsmich primari con el Mezz Interstellar (ISM: Interstellar Medium in ingles). 
 i partisei generaa de la collision tra ragg còsmich primari con l'atmosfera terrester

Come vidè i ragg còsmich 

I partisei secondari se pòden vidè con i detettor de partisei.

Referenz 

Fisega
Astronomia